Nyeste Skilderie af Kiøbenhavn, 1810-11-03
Fra den Spanske Grændse d. 2 Oct. Siden Midten af forrige Maaned ere atter adskillige Cavallerie-Regimenter samt en Jnfanterie=Colonne, og nogle Afdelinger Artillerie gaaede paa den store Militairvei over Bordeaux og Bayonne, og et andet talrigt Corps skal i den første Halvdeel af denne Maaned følge dem. Det synes som man i næste Vinter vil ende Krigen i Spanien og Portugal og anvende dertil store Stridsmasser. Den Efterretning, som hele Sommeren igjennem havde udbredt sig i vor Egn, at Keiseren og Prindsen af Neuschatel i egen Person ville forføie sig til Spanien, for der at paatage Overanførslen over Armeen, har ikke stadfæstet sig; imidlertid blive dog de i Gammel-Castilien, i Vittoria og ved Dayonne, opstillede Garde Afdelinger i deres hidtilværende Stillinger og have i det mindste hidtil ikke faaet nogen befaling at marchere tilbage. Endeel af Førsten af Neuschatels Hovedqvarteer og Prindsens Equipager befinde sig bestandig i Burgos. En betydelig Deel af den indtræffende Forstærkning skal være bestemt for Armeen i Portugal, for at sætte samme istand til, at fordrive Engellænderne fra dette Kongerige og erobre det. Efter alle fra denne Armee indtræffende Efterretninger ere ved samme hidtil ingen Fægtninger af Betydenhed forefaldne, endskiønt Marchal Massena har givet en Deel af sine Tropper befaling at rykkefrem og disse befalinger paa det nøiagtigste ere blevne opfyldte. Men Lord Wellington har, saasnart han blev underrettet en Massens Dispositioner, fortsat sit Tilbagetog, saa at det kun er kommet til nogle store Skiermydsler imellem de Franske Colonners Teter og den Engelske Arriergarde. Den vigtigste af disse Fægtninger skal have fundet Sted ved Maceira, hvor man har taget adskillige Engellændere til Fanger. Den Franske Armee fremrykker paa høire Bredde af Mondegofloden i en Retning mod Combra; adskillige Engelske Divisioner vare allerede passerede denne Flod og synes at være bestemte til at vende sig mod Lissabon. Da begge Armeerne ere i Bevægelse, saa er det vanskeligt at faae bestemte Efterretninger om deres Stillinger. Jmidlertid maa Operationerne fremskyndes meget, naar det stadfæstes, at General Regniers Armeecorps har fortrængt General Hill, der staaer lige imod ham, fra hans vigtige Stilling ved Castelbranco og paa Lissaboner Landevei sat sig i March mod Abrantes. Thi ved denne Bevægelse trues Lord Wellington i Ryggen, og maa frygte for ikke at kunne underholde sin Samfærsel med Lissabon. - Ogsaa forsikkrer man bestandig, at et Fransk Corps paa ny har sat sig i March paa høire Bredde af Douero, forat rykke frem mod Oporto, men den allerede udbredte Efterretning om denne vigtige Havns Erobring synes at være for overilet. Fæstningen Miranda skal være bloqueret. – Mangel paa Underhold skal iøvrigt hidtil have opholdt Massenas Operationer, da Engellænderne have plyndret og hæriet den hele Egn, igjennem hvilken de have gjort deres Tilbagetog. – Fra den Portugisiske Landmilits indtræffe hyppigen hos de Franske Forposter talrige Detachementer, især fra de af de Franske Tropper besatte Districter, nedlægge deres Vaaben, og tilbagesendes, under Løvte om Lydighed, til deres Hjem. Ved General Beresfords Portugisiske Corps skulle adskillige blodige Optrin have hændet sig, og nogle Engelske Officierer, der vare ansatte som Anførere for den Portugisiske Landmilit, være nedsablede. – J Følge Efterretninger fra Madrid har Kongens Afreise virkelig fundet Sted d. 18 Sept. Adskillige Ministere og Overofficiantere, de ved Hoffet ansatte Personer og hele den Kgl. Garde have ledsaget Hs. Majestæt. Det hedte i Madrid, at Kong Joseph vilde for det første begive sig over Saragossa til Lerida og derpaa personlig paatage sig Commandoen over den Armee, der er bestemt at marchere til Valencia. J Madrid befinder en stærk Garnison sig under General Belliards Overbefaling, hvis Krigstugt, man almindelig roser. Disse Tropper have, efterat en betydelig Pengetransport er ankommen fra Frankrige, faaet deres resterende Lønning. J Spaniens Hovedstad hersker uafbrudt den største Rolighed og man lever der, efter Reisendes eenstemmige Beretning, i den tryggeste Fred. - J Følge Efterretninger fra Andalusien har en Deel af det Sebastinske Armeecorps paa ny sat sig i Bevægelse, er dragen ind i den østlige Deel af denne Provinds, og derfra rykket frem mod Murcia, hvor disse Tropper have besat adskillige Havne, hvoriblandt Alicante, og derfra true Carthagena.